alexandrainst/scandi-wiki huggingface dataset:
Terje Olsen (politiker)

Terje Olsen (født 4. januar 1951 i Nordreisa) er en norsk sykepleier og politiker (H) som har vært fylkesordfører i Troms.

Olsen startet sin politiske karriere i midten av 1970-årene da han meldte seg inn i Unge Høyre. Han har vært medlem av Troms fylkesting siden 1988 og var fylkesråd for samferdsel og miljø fra 2011 til 2013. Han var gruppeleder 1988–2007 og fylkesordfører 2007–2011. Olsen har også vært medlem av Nordreisa kommunestyre i flere perioder, og var varaordfører 2003–2008, gruppeleder 1988–1995 og 2003–2008 samt formann i Nordreisa Høyre i 1991. Han var leder i Troms Høyre 2002–2010. Han har også vært 2. og 3. vararepresentant på Stortinget. 

Han har yrkesbakgrunn som sykepleier og har i mange år vært ansatt ved Sonjatun helsesenter på Storslett i Nordreisa.

Referanser

Eksterne lenker 
 
 

Fylkesordførere i Troms
Fylkesråder i Troms
Vararepresentanter til Stortinget
Lokalpolitikere i Nordreisa
Høyre-politikere i Troms
Norske sykepleiere
Personer fra Nordreisa kommune
Fylkesordførere fra Høyre
Nicholas Mayall

Nicholas Ulrich Mayall (født 9. mai 1906 i Moline i Illinois, død 5. januar 1993 i Tucson i Arizona) var en amerikansk observasjonsastronom. Etter å ha mottatt doktorgraden fra University of California, Berkeley arbeidet Mayall ved Lick Observatory hvor han var fra 1934–1960, med unntak av en kort periode ved MITs strålingslaboratorium under andre verdenskrig.

I sin tid ved Lick bidro Mayall til astronomisk kunnskap om tåker, supernovaer, spiralgalaksers indre bevegelser, rødforskyvning hos galakser og opprinnelsen, alderen og størrelsen til universet.

Referanser

Litteratur

Eksterne lenker 
 Mayall and others inspecting the Mayall 4-meter primary blank.
 Picture of Mayall next to the telescope named in his honor.
 Mayall observing the sun with others in 1964.
 Mayall on March 2, 1973 viewing through the telescope to be named in his honor.-->

Astronomer fra USA
Kosmologer
Personer fra Rock Island County i Illinois
Personer fra Stockton i California
Artikler i astronomiprosjektet
Fødsler i 1906
Dødsfall i 1993
Balvasshytta

Balvasshytta (600 moh.) er en ubetjent DNT-hytte drevet av Sulitjelma og Omegn Turistforening. Hytten ligger ved sørenden av Balvatnet/Bálljávrre, og har 4 køyeplasser.

Referanser 

Den Norske Turistforening
Sulitjelma
Byggverk i Fauske
Serge Haroche

Serge Haroche (født 11. september 1944 i Casablanca i Marokko) er en fransk fysiker. Han er tilknyttet Collège de France og École normale supérieure i Paris. Haroche er kjent for sitt arbeid med kvantefysikk og ble i 2012 tildelt Nobelprisen i fysikk.

Haroche ble tildelt Nobelprisen i fysikk sammen med David J. Wineland «for banebrytende eksperimentelle metoder som muliggjør måling og styring av individuelle kvantesystem.» De to forskerne har uavhengig av hverandre utviklet metoder som gjør det mulig å måle og styre kvantepartikler uten at de blir ødelagt.

Utmerkelser 
Brasil hedret i 2007 Haroche med storkors av Den nasjonale fortjenstorden for vitenskap. Den 14. juli 2017 ble han forfremmet til storoffiser av Æreslegionen.

Referanser

Eksterne lenker 
 
 Biography, fra Collège de France

Franske fysikere
Nobelprisvinnere (fysikk)
Æreslegionen
Medlemmer av Det franske vitenskapsakademiet
Personer fra Casablanca
Fødsler i 1944
David J. Wineland

David Jeffrey Wineland (født 24. februar 1944 i Milwaukee) er en amerikansk fysiker tilknyttet National Institute of Standards and Technology (NIST) i Boulder i Colorado. Han er kjent for grunnforskning innen eksperimentell kvantefysikk, særlig for arbeid med ionefeller, og ble i 2012 tildelt Nobelprisen i fysikk.

Wineland ble tildelt Nobelprisen i fysikk sammen med Serge Haroche «for banebrytende eksperimentelle metoder som muliggjør måling og styring av individuelle kvantesystem.» De to forskerne har arbeidet med hvert sitt system. Haroche har arbeidet med fotoner i mikrobølgeområdet fanget mellom to svært perfekte speil av superledende materiale, mens Wineland arbeidet med ioner fanget i elektromagnetiske ionefeller. 

Ionefeller ble teoretisert og utviklet på 1970-tallet. Hans Georg Dehmelt og Wolfgang Paul delte i 1989 en Nobelpris for utviklingen av teknikken. Wineland arbeidet på denne tiden sammen med Dehmelt, og var blant annet med på å teoretisere kjøleteknikken Doppler-kjøling for ioner sammen med Dehmelt i 1975, som var et viktig steg mot realiseringen av fellene. Wineland var også med på de første eksperimentene med ionefeller i 1978. Videre på 1980- og 1990-tallet har Wineland arbeidet med å perfeksjonere fellene, samt utvikle teknikker for å manipulere og måle tilstanden til ionet eller ionene fanget i fellen ved hjelp av laserlys.

Karriere 

Wineland er utdannet ved University of California, Berkeley og Harvard University, der han tok doktorgraden i 1970.

Etter avlagt doktorgrad var Wineland forsker ved University of Washington, der han var fram til han i 1975 startet ved National Institute of Standards and Technology.

Utmerkelser 
 Wineland ble i 2007 tildelt National Medal of Science.
 Nobelprisen i fysikk, 2012

Referanser 

Fysikere fra USA
Nobelprisvinnere fra USA
Nobelprisvinnere (fysikk)
Personer fra Milwaukee
Fødsler i 1944
Lovstafetten

Lovstafetten er en årlig konkurranse mellom studenter fra de juridiske fakulteter ved universitetene i Oslo og Bergen. Stafetten går fra Oslo til Bergen i månedsskiftet mai/juni. Stafetten er delt inn i 15 etapper. Det er 6 sykkeletapper og 9 løpsetapper. De 14 første etappene er fellesstart. Ved målgang etter hver etappe måles tidsdifferansen mellom lagene. Før den siste etappen summeres tidsdifferansene og den avgjørende etappen startes som jaktstart.

Historikk 
Tradisjonen begynte høsten 1982 da trykkeriene i Bergen slet med å trykke opp nok eksemplarer av den siste lovsamlingen. Noen studenter ved Juridisk fakultet i Oslo bestemte seg for å hjelpe sine medstudenter ved Juridisk fakultet i Bergen, og løp til Bergen med nye utgaver i sekken. Siden 1984 har jusstudenter fra begge byene konkurrert om å være «først over fjellet».

Referanser

Eksterne lenker 
 Lovstafetten Oslo
 Lovstafetten Bergen

Studentkultur i Oslo
Studentkultur i Bergen
Jorid Jagtøyen

Jorid Oliv Jagtøyen (født 3. november 1971 i Melhus) er en norsk lokalpolitiker for Senterpartiet og ordfører i Melhus kommune fra 2019. Hun satt også som ordfører fra 2011 til 2015. Hun har vært innvalgt i Melhus kommunestyre siden 1999.

Jagtøyen ble valgt til ordfører i 2011 med støtte fra Høyre, Venstre og Fremskrittspartiet (Høyres Sigmund Gråbak ble valgt til varaordfører). Hun måtte gå av til fordel for Gunnar Krogstad etter valget i 2015. I 2019 ble Jagtøyen valgt til ordfører med støtte fra Høyre og Melhuslista, mens Høyres Stine Estenstad fortsatte som varaordfører.

Hun har siden 2015 vært leder av Melhus bondelag. I 2016 ble hun valgt til fylkesleder i Sør-Trøndelag Senterparti.

Jagtøyen har en yrkesmessig bakgrunn som bonde og bedriftssykepleier. Hun har vært ansatt i Bygghelsetjenesten Midt-Norge siden 1998, med permisjon de årene hun var ordfører.

Hun bor på hjemgården Jagtøyen søndre i Melhus. Hun er gift med  Bjørn Haugnæss og har tre barn.

Referanser

Eksterne lenker 
 

Ordførere i Melhus
Sp-ordførere i Trøndelag
Sp-ordførere i Sør-Trøndelag
Sp-politikere i Trøndelag
Personer fra Melhus kommune
Frederik Veuchelen

Frederik Veuchelen (født 4. september 1978 i Korbeek-Lo) er en belgisk landeveissyklist. Han sykler for Wanty-Groupe Gobert.

Meritter 

2003
Mémorial Philippe Van Coningsloo
2. og 4. etappe, Triptyque Ardennaise
2. etappe, Arden Challenge
4. etappe, Ronde van Vlaams-Brabant
2005
6.-plass sammenlagt, Tour of Britain
7.-plass sammenlagt, Rheinland-Pfalz Rundfahrt
2006
Dwars door Vlaanderen
4.-plass, Halle–Ingooigem
2007
3.-plass, Grote Prijs Gerrie Knetemann
10.-plass, Grand Prix de Fourmies
2008
2.-plass, Grand Prix d'Ouverture La Marseillaise
6.-plass sammenlagt, Étoile de Bessèges
8.-plass sammenlagt, Tour of Britain
10.-plass sammenlagt, Circuit de Lorraine
10.-plass, Sparkassen Giro Bochum
2009
6.-plass, Druivenkoers Overijse
2010
8.-plass, Druivenkoers Overijse
2011
8.-plass, Halle–Ingooigem
2012
 Klatrekonkurransen, Paris-Nice
6.-plass sammenlagt, Étoile de Bessèges

Referanser

Eksterne lenker 
 

Belgiske syklister
Personer fra Flamsk Brabant
Fødsler i 1978
Anne Kristine Linnestad

Anne Kristine «Tine» Linnestad (tidligere Eikebråten; født 19. desember 1961) er en norsk politiker (H). Hun ble innvalgt på Stortinget i 2021. Hun var vararepresentant nr. 2 til Stortinget for Akershus i perioden 2017–2021. Fra 24. januar 2020 og ut perioden var hun fast møtende vara for statsråd Henrik Asheim. 2011–2015 var hun ordfører i Ski kommune.

Hun ble første gang valgt inn i kommunestyret i 1979, 17 år gammel. Hun har sittet fast i kommunestyre siden 1999.

Hennes yrkesbakgrunn inkluderer drift av familiebarnehage og daglig leder for et bemanningsbyrå.

Stortingskomiteer 
 2021–2025: Medlem i Kommunal- og forvaltningskomiteen
 2017–2021: Medlem i Finanskomiteen (fra 12.10.2017 til 26.11.2017 og fra 24.01.2020 til 30.09.2021)

Referanser

Eksterne lenker 
 
 Ordføreren Ski kommune

Ordførere i Ski
Høyre-ordførere i Akershus
Stortingsrepresentanter for Akershus
Stortingsrepresentanter fra Høyre
Stortingsrepresentanter 2017–2021
Stortingsrepresentanter 2021–2025
Personer fra Ski kommune
Ida Stuberg

Ida Stuberg (født 8. desember 1981) er en norsk lokalpolitiker for Senterpartiet. Hun har siden 2011 har vært ordfører i Inderøy. Stuberg har sittet i kommunestyret siden 2007. Hun var vararepresentant til Stortinget 2013-2017.

Hun er utdannet jurist og sykepleier og har arbeidet som rådgiver hos Fylkesmannen i Nord-Trøndelag.

Referanser

Eksterne lenker 
 
 Ida Stuberg Kommunal Rapport.
 Ordfører Inderøy kommune.

Ordførere i Inderøy
Sp-ordførere i Trøndelag
Sp-ordførere i Nord-Trøndelag
Norske jurister
Brian Kobilka

Brian K. Kobilka (født 1955 i Little Falls i Minnesota) er en amerikansk biokjemiker som er professor ved Stanford University i California i USA. Sammen med Robert Lefkowitz, ble han tildelt Nobelprisen i kjemi for 2012. De to fikk prisen for forskning på g-protein-koblede reseptorer i menneskekroppens celler.

Referanser

Eksterne lenker 
 Kobilka laboratory, Stanford University
 Brian Kobilka , presentasjon fra Stanford School of Medicine
 Se dokumenter om g-protein-koblede reseptorer i NORA:
 norskspråklige
 engelskspråklige

Kjemikere fra USA
Nobelprisvinnere (kjemi)
Personer fra Morrison County i Minnesota
Fødsler i 1955
Amtmannsnes

Amtmannsnes er et lavt nes på nordøstsiden av Komsafjellet i bunnen av Altafjorden. Amtmannsnes er også et av de fem bergkunstområdene i Alta på UNESCOs Verdensarvliste.

De første figurene ble oppdaget i 1977, senere er det lokalisert mer enn 500 figurer som fordeler seg over fem felt. De er datert til å være 4000 til 5000 år gamle, og forestiller i hovedsak mennesker, reinsdyr og mønstre. I samme område er det også gjort funn av spor fra annen menneskelig aktivitet.

Referanser

Eksterne lenker 
 

Altas geografi
Kulturminner i Alta
Tettsteder i Troms og Finnmark
Bosetninger i Alta
Gullfjellet (film)

Gullfjellet er en norsk film fra 1941, basert på Ove Arthur Ansteinssons komedie om bønder som lar seg forlede til å satse alle sine penger i et gullbonanza. Regien var ved Rasmus Breistein og Titus Vibe-Müller.

Handling 
Bygutten Rolf Rønne ankommer Benningstad, en storgård på Hedemark, og får arbeide. Han treffer Jørgen Krullerstugun og lyver at han har funnet gull i Kråkberget, som ligger på Hans Benningstads eiendom. Jørgen gjør sine undersøkelser i Kråkberget og finner kråkesølv,  og tar det for gull. Om natten
bringer han store mengder stein hjem og fyller stue og kammers.

Så fort ryktene sprer seg begynner kjøpebudene å strømme inn. Grunneieren vil ikke selge, men gir seg  når gullfunnet blir slått stort opp i avisene. Banksjef og advokat vil danne selskap sammen med bygda. Hans Benningstad blir generaldirektør og lever nå herrens glade dager. Gullfeberen brer om seg og flere av bøndene selger gårdene sine for å kjøpe gullmineaksjer. Bygda fester mens kornet råtner. 

Karl Kanten drar til Oslo for å selge gullet til Norges Bank, men blir fortalt at det bare er gråstein. Nyheten slår ned som en bombe i det feststemte Benningstad når han kommer tilbake dagen
etter. Banken må innstille og flere bønder går konkurs. Etterhvert må bøndene begynne med jordbruk igjen.

Mottagelse 
Aftenposten skrev at filmen hadde mange lyspunkter, men at manuskriptet var for svakt. «Det er mange gode ting i «Gullfjellet», replikkene stanger ofte mot hverandre som de skal i en aktiv film, det er fart over kamera og mange steder har man følelsen av at viljen til å lage en frisk film har vært til stede mere enn tidligere. Men man har vært for skånsom mot forfatteren, ikke kuttet nok...» (Aftenposten tirsdag 15. april 1941 side 10)

Eksterne lenker 
 

Filmer fra 1941
Norske filmer fra 1940-årene
Norske filmkomedier
Sort-hvitt-filmer
Norskspråklige filmer
Jernbanebrua

Jernbanebrua er ei bru over Østre kanalhavn i Trondheim. Den er ikke for togtrafikk som navnet skulle tilsi, men for vegtrafikk. En lengre periode gikk det imidlertid trikk over brua. 

Den ble bygd i 1881 som Meråkerbrua for å skaffe forbindelse mellom sentrum og den nye jernbanestasjonen på Brattøra som ble åpnet i 1882. I 1950 ble den erstattet av ei ny bru som fikk navnet Jernbanebrua. De er ei klaffebru med to bruklaffer og vokterhus som åpnes for båttrafikk etter behov. Den har en seilingshøyde på 4,6 meter og en seilingsbredde på 13,5 meter.

Referanser 

Veibroer i Trondheim
1881 i Norge
1950 i Norge
Broer åpnet i 1881
Broer åpnet i 1950
Midtbyen (Trondheim)
Brattøra
Auan som ser

Auan som ser er en musikk-EP med Fred Endresen, utgitt i 1998.

Sporliste

 «Auan som ser»
 «Huinans time»
 «Aleina»
 «Alt når æ vil»

EP-plater fra 1998
Norske EP-plater
Velferdsteknologi

Velferdsteknologi er brukerrettet teknologi som har til hensikt å understøtte og forsterker brukernes trygghet, sikkerhet, muliggjøre økt selvhjulpenhet, medbestemmelse og livskvalitet.

Velferdsteknologi deles inn i fire hovedkategorier:
Trygghets- og sikkerhetsteknologi
Kompensasjons- og velværeteknologi
Teknologi for sosial kontakt
Teknologi for behandling og pleie

I Helsedirektoratets definisjon heter det: «Velferdsteknologi er først og fremst teknologisk assistanse, som skal understøtte og forsterke brukernes trygghet, sikkerhet, mobilitet, samt å muliggjøre økt fysisk og kulturell aktivitet.»

Husbankens definisjon: »Velferdsteknologi er et relativt nytt begrep og føyer seg inn i rekken av mange begreper som med ulik innretning beskriver teknologiske løsninger som enkeltindivider kan nyttiggjøre seg for økt egenmestring, samfunnsdeltakelse og livskvalitet. Velferdsteknologibegrepet har også en pårørendedimensjon og en tjenestedimensjon.»

Anvendelse og opplæring 
I Norge har kommunene Oslo, Drammen, Bærum, Lindås, Stjørdal og Kristiansand vært foregangskommuner innen utvikling og kommunal bruk av velferdsteknologi.

Kuben yrkesarena har sammen med Telenor bygget opp topp moderne undervisningsrom for opplæring i bruk av velferdsteknologi. Det er Kuben videregående skoles ansatte som står for opplæringen.

Referanser

Eksterne lenker 
 Innovasjon i omsorg - Hagen-utvalget om velferdsteknologi, NOU 2011:11

Hjelpemidler
Stortingets presselosje

Stortingets presselosje (i dagligtale bare Presselosjen) er en organisasjon for pressefolk som jobber med rikspolitikk og dekker Stortinget for sine redaksjoner. Presselosjens hovedformål siden opprettelsen i 1920 har vært å sikre disse medarbeiderne gode arbeidsforhold på Stortinget.

Presselosjen ledes av et styre på fem personer. Siden 26. februar 2018 er styret ledet av politisk reporter Mats Rønning fra NTB.

Stortingets presselosje har i 2014 rundt 300 medlemmer. De fleste av dem er ansatt i store mediehus som NRK, TV 2, VG, Aftenposten og Dagbladet, men kommer også fra mindre redaksjoner i dagspresse, etermedia eller elektroniske medier.

Foruten å være en medlemsstyrt interesseorganisasjon for journalister med tilhold på Stortinget arrangerer presselosjen også regelmessige debattmøter om aktuelle temaer i krysningspunktet mellom politikk og journalistikk. Årlig avholdes dessuten Presselosjens julebord, hvor de parlamentariske lederne på Stortinget og statsministeren er invitert.

Medlemmene av Stortingets presselosje har alle egne adgangskort og fri adgang til Stortingsbygningen når de måtte ønske. Journalister med medlemskap i losjen har tilgang til pressebenken inne i selve stortingssalen.

Referanser

Eksterne lenker 
 
 Presselosjens nettside
 Med egen nøkkel til folkets hus - Presselosjens nettside
 Stortinget og mediene

Stortinget
Norsk politikk
Norske journalistorganisasjoner
Journalistikk i Norge
Sluppenbrua

Sluppenbrua (Gamle Sluppenbrua) er ei veibru over Nidelva i Trondheim, den er 82 m lang og ligger langs en arm på riksvei 706 som forbinder denne med områdene øst for Nidelva. 

Opprinnelig var Sluppenbrua ei jernbanebru på Trondhjem–Størenbanen, som ble åpnet 1864. Denne var rundt 200 m lang og 30 m høy og oppført i en tømmerkonstruksjon som sto på brukar av stein. Denne brua ble revet 1884 da den nye jernbanestrekningen via Nidareid ble tatt i bruk. Fundamentene ble overtatt gratis av Vegvesenet 1927 med hensikt til å bygge veibru på samme sted.

Bruprosjektet ble forskjøvet, slik at den første veibrua som ble bygd var ei provisorisk fagverksbru i tre etter krav fra tyskerne, denne ble åpnet juli 1942. Treverket i brua var ikke impregnert, slik at brua etter hvert forfalt og måtte stenges. 1954 ble en ny stålbjelkebru tatt i bruk, denne ble utstyrt med en gangbane for fotgjengere og syklister 1977. Også dagens bru står på fundamentene fra 1864.

Ei ny bru kalt Nydalsbrua med fire kjørefelt nedstrøms for Sluppenbrua er ventet ferdig i 2024. Biltrafikken skal i framtida bruke Nydalsbrua, og Sluppenbrua blir ei ren gang- og sykkelbru.

Elvesurfing 
Under Sluppenbrua ligger Sluppenbølgen som er egnet for elvesurfing på surfebrett. Den fungerer bra når vannføringen er på rundt 140 kubikkmeter per sekund. Så høy vannføring fås gjerne ved snøsmeltingen om våren eller når det er kraftig nedbør, men er også avhengig av hvor mye vann som slippes fra Øvre og Nedre Leirfoss kraftverk. Ellers kan det være utfordrende å surfe uten tau. Nidelva har de eneste kjente surfetilbudene i umiddelbar nærhet til Trondheim, men det hender også at det er mulig med fjordsurfing i Trondheim når det er kraftig vind.

Reparasjonsarbeidet på broen har påvirket Sluppenbølgen, og Idrettsrådet i Trondheim gikk i 2018 i dialog med Statens vegvesen.

Gjennomsnittlig vannføring og temperatur

Se også 
Nydalsbrua
Liste over broer i Norge
Liste over broer i Norge etter lengde

Referanser

Kilder 
Sluppenbrua hos Strinda historielag
Fremstad, E og Thingstad, P.G. (red.) 2007 Nidelva, Trondheims hjerte, gjennom Strinda historielag. 

Veibroer i Trondheim
1864 i Norge
1884 i Norge
1942 i Norge
1954 i Norge
Broer åpnet i 1864
Broer revet i 1884
Broer åpnet i 1942
Broer åpnet i 1954
Riksvei 706
Elvesurfing
Midtbyen (bydel)
Lerkendal (bydel)
Steinar Bergsland

Steinar Bergsland (født 24. desember 1968) er en norsk lokalpolitiker fra Høyre. Han var ordfører i Tinn kommune i Telemark i perioden 2011–2015,  og igjen i 2019.

Bergsland er utdannet baker. Før han ble valgt til ordfører drev han et bakeri i 10 år, i tillegg til hytteutleie.

Etter at skattelistene for 2018 ble utgitt, kom det ut at den Bergsland hadde vunnet 44 millioner kroner i EuroJackpot.

Referanser 

 

 

Ordførere i Tinn
Høyre-ordførere i Telemark
Personer fra Tinn kommune
Röda rosor från Santa Monica

Röda rosor från Santa Monica er et musikkalbum med Jan Høiland, utgitt i 1970.

Sporliste
 «En natt i Moskva»
 «Ingen frågar efter Jimmy»
 «Ensam»
 «I morron, i morron»
 «Mors drömväv»
 «Röda rosor från Santa Monica»
 «Quando, quando, quando»
 «Jag tror»
 «Klockornas serenad»
 «Tusen stjärnor över Österland»

Musikkalbum fra 1970
Jan Høiland-album
Dead Man’s Shoes (album)

Dead Man's Shoes er et musikkalbum med The Lucky Bullets, utgitt den 1. juni 2012. Dette er bandets debutalbum.

Sporliste

 «Dead's Man's Shoes»
 «Devil Behind»
 «Name Tattoo»
 «Mrs. B. Have»
 «Big Hit»
 «Mexico Joe»
 «The Bosses Daughter»
 «Tipsy Lou»
 «Fire Below»
 «Heavy Load»
 «Ghost Riders In the Sky»
 «The Barrel of Her Gun»

Eksterne lenker 
 

Debutalbum fra 2012
Norske musikkalbum
Hophallen

Hophallen er en basketballhall ved Hop skole i Fana, Bergen. Hophallen ble tatt i bruk for første gang i august 2012. Basketballhallen benyttes av Hop skole og Hop Basketballklubb.

Basketballhaller i Norge
Fana
Carillon (Berlin)

Carillon i Berlin [kariˈjɔ̃] er et manuelt spillbart klokkespill i ortsteilen Tiergarten i Berlins bydel Mitte. Det står i umiddelbar nærhet til Haus der Kulturen der Welt. Carillon ble innviet i 1987, bl.a. til minne om klokkespillene i Parochialkirche og Potsdamer Garnisonkirche som begge ble ødelagt i den andre verdenskrigen.

Tårnet er 42 meter høyt og har fasadekledning i larvikitt. Med 68 klokker er Carillon i Berlin det fjerde største i sitt slag i verden og spenner over fem og en halv oktav. Den største klokken veier 7,8 tonn.

Musikeren som betjener instrumentet spiller med både hender og føtter som på et orgel, og kalles carilloneur.

Litteratur 
 Jeffrey Bossin: Die Carillons von Berlin und Potsdam. Stapp Verlag, Berlin 1991, ISBN 3877765564

Eksterne lenker 
 
  Carillon i Tiergarten

Kultur i Berlin
Mitte
Byggverk fullført i 1987
Roar Tollefsen

Roar Tollefsen (født 9. september 1960) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Ask Skøyteklubb.

Sammenlagt i Verdenscupen

Personlige rekorder

Referanser

Eksterne lenker 
 
  Roar Tollefsen på Jakub Majerski's Speedskating database (Adelskalender distanser og sammenlagt)
  Roar Tollefsen på data.ISUresults.eu nettsider.

Norske skøyteløpere
Norgesmestere i hurtigløp på skøyter – Stafett
Skøyteløpere for Aktiv Skøyteklubb
Skøyteløpere for Ås Idrettslag
Artikler i skøytesportprosjektet
Fødsler i 1960
Martina Hansen

Martina Hansen (født 19. juli 1824, død 6. februar 1893 i Christiania) var en norsk syerske. Hun var yngre søster av den suksessrike forretningsmannen Herman Hansen, også kjent som Appelsin-Herman. 

Hun ble døpt i Slottskirken på Akershus slott, ettersom faren Hans Hermansen var soldat ved garnisonen. Da hun ble båret til dåpen var den senere presten og vekkelsespredikanten Gustav Adolph Lammers en av fadderne; i 1824 var han fortsatt student.

Da Martina ble født, bodde familien i Øvre Vollgate; foruten Martina og foreldrene bestod familien av Martinas eldre bror Herman. Noen år senere sluttet faren som soldat, og familien flyttet til en kvistleilighet i Lakkegata. Hans Hermansen forsørget dem som skomaker, og hans kone Maren Marie Torgersdatter tok vaskejobber for å spe på den magre skomakerinntekten. I 1833 ble Christiania rammet av kolera, og Hans Hermansen var blant de mange dødsofrene. Han døde 39 år gammel den 30. oktober 1833.

Martinas storebror Herman var bare 12 år gammel i 1833, men måtte overta rollen som hovedforsørger. Han var rask til bens og intelligent, og fikk småjobber som ærendsgutt. Han klarte å skrape ihop nok penger til å kjøpe appelsiner – en svært eksotisk frukt på den tiden – som han gikk rundt og solgte på kontorene i sentrum. Etter hvert begynte også de nye kundene hans å bruke ham som ærendsgutt og bud. Noen år senere startet han en forretning der han leide ut kostymer til maskeradball og lignende. Om sommeren dro han rundt til byene langs Oslofjorden og tjente penger på hurtigløp. Tyve år gammel lånte han penger av gipsmaker Guidotti i Christiania, og dro ut av landet for å søke lykken. Moren og søsteren så ham ikke på tyve år, og hørte knapt noe fra ham. Da han vendte hjem på besøk i 1869, var han blitt mangemillionær i Russland.

Martina Hansen arvet sin bror og opprettet deretter en rekke legater, deriblant legatet som står bak Martina Hansens Hospital i Bærum.

Litteratur 

 Holland, Fritz: «Appelsin-Herman» og hans søster Martine. Fra norsk fattiggutt til russisk mangemillionær i Byminner, tidsskrift for Oslo Museum (1991); artikkelen ble opprinnelig skrevet i 1936

Referanser

Eksterne lenker 
 

Personer fra Oslo